ครูเวียดนามสอนนักเรียนออนไลน์สู้โรคระบาดโควิด-19
จากสถานการณ์การระบาดของไวรัสโควิด-19 ประเทศเวียดนามโดยเฉพาะทางตอนเหนือซึ่งมีเขตติดต่อกับประเทศจีนที่เป็นประเทศในกลุ่มเสี่ยงของการระบาดของเชื้อไวรัส ทางรัฐบาลเวียดนามจึงได้สั่งให้ปิดโรงเรียนต่างๆ ในพื้นที่ดังกล่าวจนถึงปัจจุบันนั้นนายสุรชัย ดิ่งสวัสดิ์ อาสาสมัครมูลนิธิรางวัลสมเด็จเจ้าฟ้ามหาจักรี กล่าวว่า ในช่วงสั่งปิดโรงเรียนในเวียดนาม ครูทราน ติ ตวย ดุง ครูรางวัลสมเด็จเจ้าฟ้ามหาจักรี ประเทศเวียดนาม ปี 2558 อดีตครูใหญ่และครูสอนภาษาอังกฤษระดับประถมศึกษาที่โรงเรียนประถมศึกษา Le Ngoc Han Primary School ผู้ริเริ่มทำให้เกิดต้นแบบโรงเรียนประถมศึกษารูปแบบใหม่ หรือ เวียดนามนิวสคูลโมเดล ปัจจุบันเป็น ผอ.สำนักงานการศึกษาธิการจังหวัดหล่าวกาย ซึ่งเป็นพื้นที่ติดชายแดนประเทศจีน ได้ติดต่อมายังมูลนิธิรางวัลสมเด็จเจ้าฟ้ามหาจักรี ในการขอการสนับสนุนการจัดการศึกษาทางไกลผ่านออนไลน์ โดยเฉพาะภาษาอังกฤษในช่วงที่โรงเรียนยังอยู่ในมาตรการสั่งปิดโรงเรียนอย่างต่อเนื่องนายสุรชัยกล่าวต่อไปว่า ทางมูลนิธิรางวัลสมเด็จเจ้าฟ้ามหาจักรีได้ร่วมกับเครือข่ายโรงเรียนที่จัดการเรียนรู้ทางไกลผ่านออนไลน์ ได้แก่ ร.ร.อนุบาลหนองคาย และ ร.ร.ปทุมเทพวิทยาคาร ในการจัดการเรียนรู้ออนไลน์เพื่อให้เด็กนักเรียนเวียดนามเชื่อมต่อการเรียนรู้กับครูไทย และสื่อสารภาษาอังกฤษกับนักเรียนไทยผ่านกิจกรรมรูปแบบต่างๆ นับว่าในสถานการณ์วิกฤตินี้การใช้การเรียนการสอนออนไลน์ช่วยให้ครูในโรงเรียนต่างๆยังคงจัดกิจกรรมการเรียนการสอนได้แม้จะยังปิดโรงเรียน.
จากสถานการณ์การระบาดของไวรัสโควิด-19 ประเทศเวียดนามโดยเฉพาะทางตอนเหนือซึ่งมีเขตติดต่อกับประเทศจีนที่เป็นประเทศในกลุ่มเสี่ยงของการระบาดของเชื้อไวรัส ทางรัฐบาลเวียดนามจึงได้สั่งให้ปิดโรงเรียน
โควิด-19,ไวรัสโคโรนา,ไวรัสโคโรน่า,เรียนออนไลน์,เวียดนาม,เวียดนาม ปิดโรงเรียน,สั่งปิดโรงเรียนในเวียดนาม,การศึกษา